Komisijos reglamentas (EEB) Nr. 213/89
1989 m. sausio 27 d.
iš dalies keičiantis Reglamentą (EEB) Nr. 2288/83, pateikiantį biologinių ir cheminių medžiagų, numatytų Tarybos reglamento (EEB) Nr. 918/83, nustatančio Bendrijos atleidimo nuo muitų sistemą, 60 straipsnio 1 dalies b punkte, sąrašą
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1983 m. kovo 28 d. Tarybos reglamentą (EEB) Nr. 918/83, nustatantį Bendrijos atleidimo nuo muitų sistemą [1] su pakeitimais, padarytais Reglamentu (EEB) Nr. 4235/88 [2], ypač į jo 143 straipsnio 1 dalį,
kadangi Komisijos reglamentas (EEB) Nr. 2288/83 [3] su paskutiniais pakeitimais, padarytais Reglamentu (EEB) Nr. 3692/87 [4], pateikia biologinių ir cheminių medžiagų, numatytų Reglamento (EEB) Nr. 918/83 60 straipsnio 1 dalies b punkte, sąrašą; kadangi iš valstybių narių gautos papildomos informacijos paaiškėjo, kad reglamentas vėl turi būti iš dalies pakeistas, įtraukiant į sąrašą medžiagą, kuriai Bendrijos muitų teritorijoje šiuo metu nėra lygiavertės produkcijos;
kadangi siekiant, kad tos medžiagos importui šios nuostatos būtų taikomos nuo 1988 m. rugsėjo 1 d., reikia numatyti jų taikymą atgaline data;
kadangi šiame reglamente numatytos priemonės atitinka Neapmuitinamo įvežimo komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2288/83 priedas užbaigiamas įtraukiant į sąrašą medžiagą pavadinimu "Orcoacid sulforodaminas G" (KN kodas 3204).
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Jis taikomas nuo 1988 m. rugsėjo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1989 m. sausio 27 d.